**ՀԱՅՏԱՐԱՐՈՒԹՅՈՒՆ ԱՋԱԿՑՈՂ ՄԻՋՈՑՆԵՐ ՏՐԱՄԱԴՐՈՂ ԿԱԶՄԱԿԵՐՊՈՒԹՅՈՒՆՆԵՐԻ ՈՐԱԿԱՎՈՐՄԱՆ ԻՐԱԿԱՆԱՑՄԱՆ ՎԵՐԱԲԵՐՅԱԼ**

 Տեղեկացնում ենք, որ Աշխատանքի և սոցիալական հարցերի նախարարությունում իրականացվում է աջակցող միջոցներ տրամադրող իրավաբանական անձանց և անհատ ձեռնարկատերերի որակավորման գործընթացը: Որակավորման գործընթացն իրականացվում է համաձայն ՀՀ կառավարության 2015 թվականի սեպտեմբերի 10-ի N 1035-Ն որոշման և ՀՀ աշխատանքի և սոցիալական հարցերի նախարարի 2021 թվականի սեպտեմբերի 23-ի N 152-Ա/1 հրամանի:

 Որակավորման գործընթացն իրականացվում է նախարարությունում գործող որակավորման հանձնաժողովի կողմից, որը բացում, գնահատում և որակավորման չափանիշները հավաստող փաստաթղթերի հիման վրա տալիս է եզրակացություն Կազմակերպության որակավորված լինելու կամ որակավորում չանցնելու վերաբերյալ: Որակավորման գործընթացին մասնակցելու դիմում-հայտ ներկայացրած Կազմակերպությունները (նրանց ներկայացուցիչները) կարող են ներկա գտնվել դիմում-հայտերի բացման և գնահատման նիստերին, ծանոթանալ նիստերի արձանագրություններին: Կազմակերպությունը կարող է ցանկացած ժամանակ դիմել և որակավորվելու դեպքում ներառվել որակավորված Կազմակերպությունների ցանկում: Ցանկում ներառված (որակավորված) Կազմակերպութjունը ցանկացած ժամանակ կարող է դուրս գալ ցանկից` իր գրավոր դիմումի համաձայն։

1. **ԿԱԶՄԱԿԵՐՊՈՒԹՅՈՒՆՆԵՐԻՆ ՆԵՐԿԱՅԱՑՎՈՂ ՊԱՀԱՆՋՆԵՐԸ**

 Աջակցող միջոցներ տրամադրելու նպատակով իրականացվող որակավորման գործընթացին մասնակցելու համար կարող է դիմել այն Կազմակերպությունը, որը բավարարում է հետևյալ պահանջներին՝

1. Երևանում գործելու դեպքում` ունի սպասարկման կետ կամ ներկայացուցչություն Երևան քաղաքին ոչ սահմանակից առնվազն մեկ մարզում,
2. ունի անհրաժեշտ ֆինանսական միջոցներ` պայմանագրով ստանձնած պարտավորությունները առանց կանխավճարի կատարելու համար,
3. ունի աշխատանքային ռեսուրսներ` շահառուներին սպասարկելու և ծառայություն ստացած անձանց վերաբերյալ տվյալները «Պրոթեզաօրթոպեդիկ և վերականգնողական պարագաների տրամադրման» տեղեկատվական համակարգ մուտքագրելու համար համապատասխան մասնագետ, վերին և ստորին վերջույթների պրոթեզների (այդ թվում` օրթոպրոթեզներ) և օրթեզների պատրաստման և վերին և ստորին վերջույթների պրոթեզների (այդ թվում` օրթոպրոթեզներ) ու ստորին վերջույթի հոդով օրթեզների վերանորոգման համար առնվազն մեկ տարվա մասնագիտական փորձառություն ունեցող կամ մասնագիտական վերապատրաստում անցած մասնագետների, լսողական սարք տրամադրող Կազմակերպությունները` նաև համապատասխան մասնագետ` շահառուի կարիքին համարժեք լսողական սարք տրամադրելու և տեղադրելու համար, իսկ այլ աջակցող միջոցներ տրամադրող կազմակերպությունները` շահառուի կարիքներին համապատասխան աջակցող միջոց տրամադրող խորհրդատու-աշխատակից,
4. ունի պայմանագրով ստանձնած պարտավորությունները կատարելու համար անհրաժեշտ տեխնիկական միջոցներ (համակարգչային տեխնիկա) և մատչելի շենքային պայմաններ տեղաշարժման դժվարություն ունեցող անձանց սպասարկումն իրականացնելու համար, ներառյալ անարգել մուտք կազմակերպության շենք և սպասարկման սրահ` մուտքի զրոյական մակարդակ կամ Հայաստանի Հանրապետության քաղաքաշինական նորմերին համապատասխան կառուցված թեքահարթակ, իսկ դրանց անհնարինության դեպքում համապատասխան անվտանգ տեխնիկական սարքավորումներ` վերելակ, բարձրացնող մեխանիզմներ և սպասարկման սրահում տեղաշարժվելու համար խոչընդոտների բացակայություն,
5. Կազմակերպության կողմից ներկրվող աջակցող միջոցները և (կամ) դրանց բաղկացուցիչ մասերը (պատրաստման նյութեր և դետալներ) պետք է համապատասխանեն միջազգային կամ միջպետական կամ եվրոպական ստանդարտներին և ունենան այդ ստանդարտների համապատասխանության հավաստագիր կամ հայտարարագիր:
6. **ԱՆՀՐԱԺԵՇՏ ՓԱՍՏԱԹՂԹԵՐԸ**

 Աջակցող միջոց տրամադրելու համար Կազմակերպությունն Նախարարություն է ներկայացնում որակավորում անցնելու կամահայտնության վերաբերյալ Նախարարություն հասցեագրած գրությունը և հետևյալ փաստաթղթերը`

1. դիմում-հայտ` համաձայն Ձև 1-ի,
2. տեղեկանք-հայտարարագիր աջակցող միջոցների տրամադրման համար համապատասխան մասնագետ-խորհրդատուի, լսողական սարքերի դեպքում` լսողական սարքերի տեղադրման և հարմարեցման համար համապատասխան փորձառություն ունեցող մասնագետի, իսկ վերին և ստորին վերջույթի պրոթեզների (այդ թվում` օրթոպրոթեզներ) և օրթեզների պատրաստման և վերանորոգման համար առնվազն մեկ տարվա մասնագիտական փորձառություն ունեցող կամ մասնագիտական վերապատրաստում անցած մասնագետների առկայություն,
3. տեղեկանք-հայտարարագիր տեղաշարժման դժվարություններ ունեցող անձանց սպասարկումն իրականացնելու համար մատչելի շենքային պայմաններ ունենալու վերաբերյալ, ներառյալ անարգել մուտք կազմակերպության շենք և սպասարկման սրահ` մուտքի զրոյական մակարդակ կամ Հայաստանի Հանրապետության քաղաքաշինական նորմերին համապատասխան թեքահարթակ, իսկ դրանց անհնարինության դեպքում համապատասխան անվտանգ տեխնիկական սարքավորումներ` վերելակ, բարձրացնող մեխանիզմներ և սպասարկման սրահում տեղաշարժվելու համար խոչընդոտների բացակայություն,
4. տեղեկանք-հայտարարագիր այն մասին, որ կազմակերպությունն ունի անհրաժեշտ ֆինանսական միջոցներ ստանձնած պարտավորություններն առանց կանխավճարի կատարելու համար, ինչպես նաև անհրաժեշտ տեխնիկական միջոցներ (համակարգչային տեխնիկա),
5. տեղեկատվություն նախարարության գլխավոր քարտուղարի կողմից հաստատված նվազագույն պահանջներին համապատասխանող աջակցող միջոցների վերաբերյալ (դրանց անվանումները, ապրանքանիշը, մոդելը, տեխնիկական նկարագրությունները, լուսանկարները, գները, ներկրվող աջակցող միջոցների և (կամ) դրանց բաղկացուցիչ մասերի (պատրաստման նյութեր և դետալներ) համար միջազգային կամ միջպետական կամ եվրոպական ստանդարտների համապատասխանության հավաստագրի կամ հայտարարագրի պատճենը և այլ տեղեկատվություն)` համաձայն Ձև 2-ի,
6. վերին և ստորին վերջույթի պրոթեզների (այդ թվում` օրթոպրոթեզներ) և օրթեզների պատրաստման դեպքում նաև համապատասխան մասնագետներ ունենալու վերաբերյալ փաստը հավաստող փաստաթուղթ,
7. այլ տեղեկատվություն:

**Վերոհիշյալ փաստաթղթերը պետք է վավերացված լինեն Կազմակերպության գործադիր մարմնի ղեկավարի կամ այլ իրավասու ներկայացուցչի ստորագրությամբ և կնիքով (կնիքի առկայության դեպքում) կամ էլեկտրոնային ստորագրությամբ:**

 Կազմակերպությունը որակավորում անցնելու կամահայտնության վերաբերյալ գրությունը և վերը նշված փաստաթղթերը Նախարարություն է ներկայացնում առձեռն կամ պատվիրված նամակ ուղարկելու միջոցով (փոստային կապի միջոցով), կամ առցանց (էլեկտրոնային) եղանակով` e-request.am էլեկտրոնային կայքէջի միջոցով:

 Կազմակերպության կողմից սահմանված պահանջներին չհամապատասխանող, ոչ հավաստի կամ թերի փաստաթղթեր կամ տեղեկատվություն ներկայացվելու դեպքում Նախարարությունը հինգ աշխատանքային օրվա ընթացքում այդ մասին գրավոր տեղեկացնում է Կազմակերպությանը, որը հինգ աշխատանքային օրվա ընթացքում Նախարարություն է ներկայացնում շտկված փաստաթղթերը: Հինգ աշխատանքային օրվա ընթացքում շտկված փաստաթղթերը Նախարարություն չներկայացնելու դեպքում, Կազմակերպությունը Պայմանագիր կնքելու համար կրկին կարող է դիմել երկու ամիս հետո:

**ԱՋԱԿՑՈՂ ՄԻՋՈՑՆԵՐԻ ՏԵՍԱԿՆԵՐԸ ԳԻՆԸ**

 Կազմակերպությունը կարող է հայտ ներկայացնել մեկ կամ մի քանի տեսակ աջակցող միջոցներ տրամադրելու համար: 2022թ. նախատեսված է տրամադրել 96 տեսակ աջակցող միջոց հետևյալ միավորի արժեքներով.

|  |  |  |  |
| --- | --- | --- | --- |
| **Հ/Հ** | **ԱՋԱԿՑՈՂ ՄԻՋՈՑԻ ԱՆՎԱՆՈՒՄԸ** | **ՉԱՓԻ ՄԻԱՎՈՐ** | **ՄԻԱՎՈՐԻ ԳԻՆԸ (ՀՀ ԴՐԱՄ)** |
|  | Դաստակի կոսմետիկ պրոթեզ | հատ | 242000 |
|  | Նախաբազկի  ձգողական  պրոթեզ | հատ | 530000 |
|  | Բազկի  ձգողական  պրոթեզ | հատ | 960000 |
|  | Նախաբազկի  կոսմետիկ  պրոթեզ | հատ | 458000 |
|  | Բազկի  կոսմետիկ  պրոթեզ | հատ | 778000 |
|  | Բազկի  միոպրոթեզ | հատ | 2545000 |
|  | Նախաբազկի  միոպրոթեզ | հատ | 1975000 |
|  | Ուսի էկզարտիկ պրոթեզ | հատ | 558000 |
|  | Թաթի պրոթեզ՝ ըստ Լիս Ֆրանկի | հատ | 170000 |
|  | Թաթի պրոթեզ՝ ըստ Շոպարի | հատ | 245000 |
|  | Սրունքի էնդոսկելիտար  մոդուլյար պրոթեզ | հատ | 558000 |
|  | Սրունքի էկզոսկելիտար ոչ մոդուլյար պրոթեզ | հատ | 385000 |
|  | Սրունքի էնդոսկելիտար  մոդուլյար պրոթեզ սիլիկոնե  լայներով | հատ | 1165000 |
|  | Սրունքի  էկզոսկելիտար պրոթեզ  կաշվից | հատ | 300000 |
|  | Սրունքի  էնդոսկելիտար  պրոթեզ կաշվից ընդունիչով | հատ | 409000 |
|  | Սրունքի  էկզոսկելիտար պրոթեզ մանժետով | հատ | 535000 |
|  | Սրունքի պրոթեզ ըստ Պիրոգովի և Սայմի | հատ | 290000 |
|  | Ծնկահոդի էկզարտիկ պրոթեզ | հատ | 1160000 |
|  | Ազդրի էնդոսկելիտար պրոթեզ կաշվից ընդունիչով | հատ | 565000 |
|  | Ազդրի էնդոսկելիտար  պրոթեզ կաշվից, շինայով | հատ | 598000 |
|  | Ազդրի էկզոսկելիտար  պրոթեզ կաշվից | հատ | 565000 |
|  | Ազդրի էնդոսկելիտար մոդուլյար պրոթեզ | հատ | 1010000 |
|  | Ազդրի էնդոսկելիտար մոդուլյար պրոթեզ լրացուցիչ (ISNI) ներդիրով | հատ | 1045000 |
|  | Ազդրի էնդոսկելիտար  մոդուլյար պրոթեզ սիլիկոնե լայներով | հատ | 1795000 |
|  | Կոնք-ազդրի էկզարտիկ պրոթեզ | հատ | 1275000 |
|  | Սրունքի  էկզոսկելիտար  պրոթեզ նստատեղի հենարանով` կաշվից | հատ | 399000 |
|  | Ազդրի բուժամարզական պրոթեզ լամինացիայով | հատ | 639000 |
|  | Սրունքի բուժամարզական պրոթեզ լամինացիայով | հատ | 310000 |
|  | Ակնագնդի (աչքի) պրոթեզներ | հատ | 70000 |
|  | Կրծքագեղձի էկզոպրոթեզներ | հատ | 27000 |
|  | Պրոթեզի կոշիկ | զույգ | 13500 |
|  | Ճաճանչ-դաստակային օրթեզ առանց հոդի, պլաստիկից | հատ | 30000 |
|  | Արմնկային օրթեզ առանց հոդի, պլաստիկից | հատ | 38000 |
|  | Արմնկային օրթեզ հոդով, պլաստիկից | հատ | 80000 |
|  | Սրունք-թաթային օրթեզ առանց հոդի, պլաստիկից(AFO) | հատ | 40000 |
|  | Սրունք թաթային օրթեզ առանց հոդի, լամինացիայով(AF) | հատ | 116000 |
|  | Ծնկան հոդի օրթեզ առանց հոդի պլաստիկից(KO) | հատ | 50000 |
|  | Ամբողջ ոտքի օրթեզ առանց հոդի պլաստիկից | հատ | 70000 |
|  | Սրունք-թաթային օրթեզ հոդով պլաստիկից(AFO) | հատ | 110000 |
|  | Սրունք-թաթային օրթեզ հոդով, լամինացիայով(AFO) | հատ | 100000 |
|  | Ծնկան հոդի օրթեզ հոդով, պլաստիկից (KO) | հատ | 160000 |
|  | Ծնկան հոդի օրթեզ հոդով, լամինացիայով (KO) | հատ | 187000 |
|  |  Ամբողջ ոտքի օրթեզ հոդով, կաշվից | հատ | 289000 |
|  | Ամբողջ ոտքի օրթեզ հոդով, պլաստիկից | հատ | 230000 |
|  | Ամբողջ ոտքի օրթեզ հոդով, լամինացիայով | հատ | 324000 |
|  | Սրունքի օրթոպրոթեզ կաշվից | հատ | 177000 |
|  | Սրունքի օրթոպրոթեզ պլաստիկից | հատ | 236000 |
|  | Սրունքի օրթոպրոթեզ լամինացիայով | հատ | 250000 |
|  | Ազդրի օրթոպրոթեզ կաշվից | հատ | 325000 |
|  | Ազդրի օրթոպրոթեզ պլաստիկից | հատ | 300000 |
|  | Ազդրի օրթոպրոթեզ լամինացիայով | հատ | 430000 |
|  | Պարանոցի օրթեզ` սեղմիրան (CO) | հատ | 40000 |
|  | Պարանոցա-կրծքային օրթեզ` սեղմիրան (CTO) | հատ | 100000 |
|  | Պարանոցա-կրծքա-գոտկային օրթեզ` սեղմիրան (CTLO) | հատ | 150000 |
|  | Գլխի օրթեզ (helmet) | հատ | 40000 |
|  | Ծուռ թաթի օրթեզ ծալված | հատ | 30000 |
|  | Այովա բրես | հատ | 55000 |
|  | Օրթեզ պատելայից ծանրություն կրող PTB | հատ | 80000 |
|  | Գիշերային կորսետ երփեղկանի գերշտկումով | հատ | 100000 |
|  | Կրծքա-գոտկա-սրբանային օրթեզ` սեղմիրան (TLSO) | հատ | 140000 |
|  | Գոտկա-սրբանային օրթեզ` սեղմիրան (LSO) | հատ | 130000 |
|  | Կոնք-ազդրային օրթեզ առանց հոդի, պլաստիկից | հատ | 50000 |
|  | Կրկնակի կաղապարով օրթեզ` սեղմիրան (TLSO) | հատ | 170000 |
|  | Ոտնաթաթի կամարները, կրունկի դիրքը և վալգուսային դեֆորմացիայի շտկող օրթեզ (UCBL) | հատ | 14000 |
|  | Օրթեզի կոշիկներ | զույգ | 18500 |
|  | Սեղմիրան փափուկ | հատ | 16000 |
|  | Սեղմիրան կիսակոշտ | հատ | 18000 |
|  | Ռեկլինատոր | հատ | 8000 |
|  | Աճուկային աղեկապ | հատ | 8000 |
|  | Որովայնի աղեկապ | հատ | 13000 |
|  | Օրթպեդիկ կոշիկներ | զույգ | 18500 |
|  | Անհատական պատրաստվող օրթպեդիկ կոշիկներ | զույգ | 30000 |
|  | Թևատակի հենակ | հատ | 6500 |
|  | Արմնկային հենակ | հատ | 4500 |
|  |  Ձեռնափայտ սովորական | հատ | 3000 |
|  | «Սպիտակ ձեռնափայտ» տեսողության խնդիրներ ունեցող անձանց համար | հատ | 7000 |
|  | Քայլակ սովորական | հատ | 17000 |
|  | Քայլակ /մանկական ուղեղային կաթվածով  անձանց համար/ | հատ | 86000 |
|  | Ծնկակալեր | հատ | 6000 |
|  | Բրդյա-բամբակյա գուլպաներ | հատ | 2700 |
|  | Սիլիկոնե գուլպաներ | հատ | 26000 |
|  | Փոքր տրամաչափի սայլակներ | հատ | 46000 |
|  | Լսողական սարքերի անհատական ներդիրներ | հատ | 10000 |
|  | Ձայնաստեղծ սարք | հատ | 345000 |
|  | Ձայնաստեղծ պրոթեզ | հատ | 345000 |
|  | Անվասայլակ սովորական | հատ | 95000 |
|  | Անվասայլակ /մանկական ուղեղային կաթված, գերգիրություն և արտահայտված սկոլիոզ ունեցող անձանց համար/ | հատ | 120000 |
|  | Մինչև 64 (ներառյալ) տարեկան անձանց | հատ | 80000 |
|  | 65 տարեկան և ավելի բարձր տարիքի անձանց | հատ | 36000 |
|  | Լար | հատ | 50000 |
|  | Միկրոֆոնի ֆիլտր | հատ | 15500 |
|  | Կոճ | հատ | 38000 |
|  | Վերալիցքավորող մարտկոց | հատ | 120000 |
|  | Մագնիս | հատ | 17000 |
|  | Ծրագրավորում | հատ | 25000 |
|  | Լոգարանի աթոռ | հատ | 20000 |

 Վերը նշված գները պետության կողմից փոխհատուցվող գներն են: Եթե կազմակերպության կողմից վերը նշված աջակցող միջոցների համար սահմանվում են ավելի բարձր գներ, քան պետության կողմից փոխհատուցվող գներն են, ապա աջակցող միջոցներ ստանալու իրավունք ունեցող անձինք կարող են փոխհատուցել գների տարբերությունը:

**ԱՋԱԿՑՈՂ ՄԻՋՈՑՆԵՐԻ ՆՎԱԶԱԳՈՒՅՆ ՊԱՀԱՆՋՆԵՐԸ ԵՎ ՊԱՅՄԱՆԱԳՐԻ ԿՆՔՈՒՄԸ**

 Որակավորված կազմակերպությունների կողմից տրամադրվում են այնպիսի աջակցող միջոցներ, որոնք բավարարում են հետևյալ **[Նվազագույն պահանջները](https://www.mlsa.am/wp-content/uploads/2019/01/Nvazaguyn-pahanjner-23.06.2020-STORAGRAC.docx)**:  Կազմակերպությունը կարող է տրամադրել Նվազագույն պահանջներից տարբերվող՝ ավելի որակյալ` գնային արժեքով ավելի բարձր կամ Նվազագույն պահանջները գերազանցողը տեխնիկական նկարագրեր ունեցող աջակցող միջոցներ:

 Կազմակերպությունը նույնիսկ աջակցող միջոցը ստանալու իրավունք ունեցող անձի ցանկությամբ չի կարող տրամադրվել այնպիսի աջակցող միջոց, որը չի համապատասխանում հաստատված Նվազագույն պահանջներին: Կազմակերպության և Նախարարության միջև կնքվում է պայմանագիր աջակցող միջոցներ տրամադրելու մասին համաձայն [պայմանագրի օրինակելի ձևի](https://www.mlsa.am/wp-content/uploads/2019/01/%D5%8A%D5%A1%D5%B5%D5%B4%D5%A1%D5%B6%D5%A1%D5%A3%D6%80%D5%AB-%D6%85%D6%80%D5%AB%D5%B6%D5%A1%D5%AF%D5%A5%D5%AC%D5%AB-%D5%B1%D6%87-2.doc):

 **Պայմանագրերը կնքվում են անժամկետ։**

 Կազմակերպությունը կարող է լուծել պայմանագիրը եթե մարված են պայմանագրով նախատեսված պարտավորությունները, կամ եթե այդ պարտավորությունները Կազմակերպությունը, օրենսդրությամբ սահմանված կարգով, փոխանցել է այլ կազմակերպությանը, որը նույնպես բավարարում  է  ՀՀ կառավարության 2015 թվականի սեպտեմբերի 10-ի N 1035-Ն որոշման N 1 հավելվածի 30-րդ կետի պահանջներին: